Dont a reas er-maez, bep miz, eus Gwengolo 1912 betek Mae 1913, hag adarre e nevez-amzer 1914 e-pad un nebeud mizioù. En-dro dan Diberder e oa tud evel Yann-Bêr Kalloch, kont Lantivi-Tredion, ha kenlabourerien all choazh evel Meven Mordiern, Francis Gourvil, Pier Laorañs, Henri Gaidoz, Yann-Vari Heneu... Un den gouiziek ha barrek e oa an Diberder, met un den taer e oa ha brochañ a reas buan a-walch gant ur bern tud, hag int bet o kenlabourat gant ar gelaouenn a-wechoù, evel Loeiz Herrieu, Frañsez Jaffrennou, Frañsez Vallée ha koulz lavaret kement den a oa oberiant war dachenn ar brezhoneg en amzer-hont.